Troll Bends Fir

Οι **Troll Bends Fire** (Ρωσικά: Тролль Гнёт Ель, εκλατινισμένα: Trollʹ Gnyót Yelʹ)  είναι ένα συγκρότημα φολκ μέταλ (πρώην φολκ ροκ)  με προέλευση από τη Αγία Πετρούπολη της Ρωσίας. Τα μέλη του συγκροτήματος ορίζουν το στιλ του ως "beer folk", ενώ οι περισσότεροι στίχοι του βασίζονται στη σκανδιναβική μυθολογία και, όπως και η εικόνα του συγκροτήματος, συνδέονται με την μπίρα και τη ζυθοποιία. Οι Troll Bends Fir έχουν τον δικό τους αναγνωρίσιμο ήχο, ο οποίος συνδυάζει τα παραδοσιακά μέταλ μουσικά όργανα με το βιολί και την ιρλανδική σφυρίχτρα. Οι στίχοι τους είναι κατά κύριο λόγο στα Ρωσικά και, περιστασιακά, στα Ισλανδικά.  

## Ιστορία
Το γκρουπ Troll Bends Fir ιδρύθηκε το 1999  από τον Κονσταντίν (Τρολ) Ρουμιάντσοφ (πρώην τραγουδιστή των Nomans Land) και τη Μαρία (Γέτρα) Λεόνοβα. Η πρώτη ντέμο ηχογράφησή τους κυκλοφόρησε το 2003 ως ντέμο για κλαμπ, αλλά η επιτυχία της τράβηξε την προσοχή μιας τοπικής δισκογραφικής εταιρείας που προσφέρθηκε να κυκλοφορήσει το άλμπουμ *Troll Bends Fir*. Η πρώτη έκδοση των 5.000 αντιτύπων εξαντλήθηκε σε χρόνο μηδέν.

Λόγω της αυξανόμενης δημοτικότητάς τους στο εξωτερικό, οι Troll Bends Fir άλλαξαν το ρωσικό τους όνομα σε "Troll Bends Fir" έτσι ώστε να επιτρέψουν τη χρήση σε χώρες που δεν χρησιμοποιούν το κυριλλικό αλφάβητο, αν και η επωνυμία "Тролль Гнёт Ель" εξακολουθεί να χρησιμοποιείται. Το 2009, οι Troll Bends Fir κυκλοφόρησαν το άλμπουμ *1516/Order of the Holy Hop* (στα Finnvox Studios) το οποίο έδειξε την τάση τους να μεταβούν από τη φολκ ροκ στη φολκ μέταλ. 

Με παρουσία σε 80 περίπου συναυλίες ετησίως  οι Troll Bends Fir συμμετέχουν σε όλα τα μεγάλα φεστιβάλ ροκ και φολκ μουσικής στη Ρωσία, όπως είναι τα Nashestvie, Vozdukh, Dobrofest και Rock Palace, καθώς και σε φεστιβάλ στο εξωτερικό: Mënuo Juodaragis (Λιθουανία), Festival-Mediaval  και Tanzt!2012  (Γερμανία), Noc Świętojańska στο Βρότσλαβ της Πολωνίας.

Το 5ο άλμπουμ των Troll Bends Fir, με τον τίτλο *Brothers in Drinks*, κυκλοφόρησε τον Σεπτέμβριο του 2011 στη Γερμανία από τη δισκογραφική εταιρεία Screaming Banshee με την υποστήριξη της EMP Merchandising και αργότερα στη Ρωσία από τη βασική μέταλ δισκογραφική εταιρεία Sound Age.  Ένα μπόνους κομμάτι, το "Humppa is My Neighbour", περιλαμβάνει γκεστ φωνητικά από τον τραγουδιστή του γκρουπ Korpiklaani.  Η περιοδεία "Brothers in Drinks" περιελάμβανε, εκτός από τη Ρωσία, τη Λευκορωσία, την Ουκρανία και τις χώρες της Βαλτικής.

## Μέλη

### Τρέχοντα μέλη

* Κονσταντίν (Τρολ) Ρουμιάντσοφ – φωνητικά, κιθάρες
* Μαρία (Γέτρα) Λεόνοβα – φωνητικά, ιρλανδική σφυρίχτρα
* Σεργκέι (Σκιόλντι) Νεμτίνοφ – μπάσο
* Αντρέι (Άντι) Τέπερ – βιολί
* Μαρία (Μαλίνα) Λεμπέντεβα – βιολί
* Αντρέι (Λούκις) Λούκιν - ντραμς

### Πρώην μέλη

* Άννα Φομίνα - βιολί
* Μπόρις Σένκιν - μπάσο
* Αλεξέι (Ελίας) Μέστερ - βιολί
* Αλεξέι (Άλεξ) Σεμένοφ - ντραμς
* Σβετλάνα Σουλίμοβα - βιολί
* Αλεξέι (Άιναρ) Μάγκιν - ντραμς

## Δισκογραφία

### Στούντιο άλμπουμ
* *Prazdnik Pohmelyainen (Hangoverlainen Holiday)* (2005)
* *Konung Hmel (Konung Hop)* (2007)
* *1516/Orden Presvetlogo Hmelya (1516/Order of the Holy Hop)* (2009)
* *Bratya vo Hmelyu (Brothers in Drinks)* (2011)
* *Khmel'noye Serdtse (Hopheart)* (2013)
* *Karjalali* (2016)
* *Labirint Trolley (Labyrinth of Trolls)* (2018)

### EP
* *Oktoberfest* (2010)
* *Hoplnir* (2011)

### Ντέμο
* *Troll Gnyot Yel (Troll Bends Fir)* (2003)

### Μουσικά βίντεο
* "Pivovarnya Ulva (Ulv's Brewery)"
* "Ave Celia!" (2012)
* "Humppa is My Neighbour" official making-of (2012)
* "Ass Shaking Dance (Zhopotryas)" (2012)
* "Chug!" (2017)
* "Karjalltroll" (2018)
* "Patrick INT" (2018)

## Παραπομπές

## Εξωτερικοί σύνδεσμοι

* 
* Σελίδα στο Youtube
Κατηγορία:Ρωσικά μουσικά συγκροτήματα
Κατηγορία:Μουσικά συγκροτήματα ανά είδος
Κατηγορία:Folk metal συγκροτήματα
Κατηγορία:Μουσικά συγκροτήματα ανά εθνικότητα